SCGP-ไปรษณีย์ไทย มอบตู้วางหนังสือ หนุน “รร.ตชด.” ทั่วไทย
ไปรษณีย์ไทย X SCGP เปลี่ยนกล่องพัสดุจากแคมเปญไปรษณีย์ reBOX สู่ตู้วางหนังสือ ส่งเป็นของขวัญให้น้องๆ โรงเรียนตำรวจตระเวนชายแดนทั่วไทย
ไปรษณีย์ไทย X SCGP เปลี่ยนกล่องพัสดุจากแคมเปญไปรษณีย์ reBOX สู่ตู้วางหนังสือ ส่งเป็นของขวัญให้น้องๆ โรงเรียนตำรวจตระเวนชายแดนทั่วไทย
26 ธ.ค. 2565

นายรัฐพล ภักดีภูมิ ประธานกรรมการ, นายภุชพงค์ โนดไธสง กรรมการ และ ดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด ร่วมกับ บริษัท เอสซีจี แพคเกจจิ้ง จำกัด (มหาชน) หรือ SCGP และ 40 หน่วยงานพันธมิตร ทั้งภาครัฐ เอกชน และสื่อมวลชน ส่งมอบหนังสือและตู้วางหนังสือ จากการดำเนินงานแคมเปญไปรษณีย์ reBOX ปีที่ 3 ภายใต้แนวคิด “reBOX to School” มอบเป็นของขวัญให้กับน้องๆ นักเรียนในระดับชั้นอนุบาล – ประถมศึกษาปีที่ 6 โรงเรียนตำรวจตระเวนชายแดน
โดยมีพล.ต.ท.ณัฐ สิงห์อุดม ผู้บังคับบัญชากองบัญชาการตำรวจตระเวนชายแดน เป็นผู้รับมอบและส่งต่อให้โรงเรียนตำรวจตระเวนชายแดน ทั้งนี้แคมเปญดังกล่าวมีเป้าหมายให้นักเรียนโรงเรียนตำรวจตะเวนชายแดนทั่วประเทศ ได้มีหนังสือและตู้วางหนังสือใหม่ในห้องสมุด และถือเป็นการส่งมอบความสุขในช่วงเทศกาลคริสต์มาส